Poplave u Bosni i Hercegovini 2021.
Od četvrtka, 4. novembra 2021. godine, jake padavine koje su u toku, dovele su do velikih poplava u mnogim mjestima u Bosni i Hercegovini. Federalni hidrometereološki zavod izdao je 5. novembra 2021. crveno upozorenje zbog poplava. Pričinjena je velika, za sada nepoznata materijalna šteta. Prvi talas poplava počeo je u noći sa 4. na 5. novembar i izazvao je poplave mnogih rijeka ili je njihov nivo značajno povećan. Stotine objekata je barem djelimično poplavljeno. Najteže je pogođen Otes, gdje su se vatrogasna vozila koristila za evakuaciju desetina ljudi i vreće s pijeskom koje se postavljaju kako bi se spriječile poplave kuća. Poplave su dovele do privremenog zatvaranja autoputa A1, a predviđa se da kiša neće potpuno prestati do ponedjeljka 8. novembra 2021. godine.